Bjarni Hammer veit, at hann hevur sagt ov nógv í telefonsamrøðunum við ungu kvinnuna tá hon júkaði hann um at skaffa sær hassj, men hann tvíheldur um, at hann ongantíð hevði ætlanir um at útvega henni og eini vinkonu nakað. Hann heldur eisini, at samrøðurnar høvdu hildið uppat, um tað ikki var so, at ein miðil var komin upp í leikin og at pressið tískil gjørdist upp aftur størri. –Nú vit (sakførarin Jógvan Páll Lassen og Bjarni Hammer, blaðm.) hava fingið vissu fyri, at ætlanin var at lokka meg í eina fellu, dugi eg væl at síggja, at samskiftið bleiv nógv meira enn tað annars vildi havt verið. Onkur hevur havt stóran áhuga í at hildið lív í, og av øllum alvi roynt at fingið meg at gjørt eitt lógarbrot. Tað hevði eg ongar ætlanir um, og eg burdi ongantíð havt tikið telefonina ella tosað teimum eitt sindur eftir munninum. Tað var mín feilur, men eg haldi fast um, at eg ongantíð nevndi orðið hassj, og at eg ongantíð tók stig til at fáa nakað hassj til vega, sigur Bjarni Hammer. –Tá hetta kom fram, hevði eg mestan hug stinga í sekkin og rýma av landinum, men tað liggur ikki ordiliga til mín at geva upp. Eg má bara læra av hesum og so stríðast víðari, leggur hann afturat. Hetta er brot úr longri samrøðu við Bjarna Hammer, sum er í Dimmalætting hesaferð. Blaðið kann keypast í handlunum kring landið, og Dimma + haldarar kunnu lesa greinina HER Sum haldari fært tú atgongd til alt tilfar í blaðnum á netinum, umframt tíðindi. Trýst á "Tekna hald" og skráset teg